****

**มะลิลา (Malila)**

**ชื่อวิทยาศาสตร์(Botanical name)** *Jasminum Sambac*(L.) Aiton

**ชื่อวงศ์(Family)** OLEACEAE

**ชื่อสามัญ(Local name)** มะลิลา (Malila)

**ลักษณะทางพฤกษศาสตร์**

**เป็นไม้พุ่ม** บางพันธุ์เป็นไม้รอเลื้อย สูง 0.3-3 เมตร

**ใบ**เรียงตรงข้าม เป็นใบประกอบชนิดที่มีใบย่อย ใบเดี่ยว รูปไข่ กว้าง 3-6 ซม. ยาว 5-10 ซม.

**ดอก** ดอกเป็นช่อเล็ก ๆ มีทั้งดอกลาและดอกซ้อน ดอกสีขาว โคนดอกติดกันเป็นหลอด สีเขียวอมเหลือง ดอกกลางบานก่อน กลีบเลี้ยงแยกเป็นส่วน 7-10 ส่วน มีขนละเอียด ยาว 2 1/2-7 ซม. โคนกลีบดอกเชื่อมเป็นหลอด ยาว 7-15 มม. ส่วนปลายแยกเป็นส่วนรูปไข่ แกมรี สีขาว อาจมีสีม่วงด้านนอกหรือเมื่อดอกร่วงยาว 8-15 มม. ดอกอาจซ้อนหรือลา

**ผลสด** สีดำ แต่ยังไม่พบใน กทม. ดอกมีกลิ่น หอม ออกดอกตลอดปี แต่ดอกมีน้อยในฤดูหนาว

**สรรพคุณ**

**ใบ ราก** ทำยาหยอดตา

**ดอกแก่** เข้ายาหอม แก้หืด บำรุงหัวใจ

**ราก** ฝนรับประทาน แก้ร้อนใน, เสียดท้อง รักษาหลอดลมอักเสบ ขับประจำเดือน

**ใบ** ตำให้ละเอียด ผสมกับน้ำมะพร้าวใหม่ๆ นำไปลนไฟ ทารักษาแผล ฝีพุพอง แก้ไข้ ขับน้ำนม

